**Către**

***Facultățile Universității „Lucian Blaga” din Sibiu,***

**În atenţia:**

***Doamnei/ Domnului Decan,***

***Doamnei Prodecan / Domnului Prodecan,***

***Coordonatorilor Erasmus+,***

***Directorilor de Departament,***

***În vederea realizării mobilităţilor de predare în cadrul programului Erasmus+ cu țări terțe care nu sunt asociate la program (non-UE):***

* Toate mobilitățile Erasmus+ STA outgoing se organizează și se desfășoară pe baza unui proces de selecție, la care au dreptul să participe toți membrii comunității academice ULBS care îndeplinesc condițiile de eligibilitate.
* Selecția participanților la mobilități de predare Erasmus+ cu țărți terțe care nu sunt asociate la program (non-UE) se organizează la nivelul Serviciului Erasmu**s+** conform adresei de selecție transmise.
* În conformitate cu politica EWP, toate activitățile legate de selecția candidaților se desfășoară online, cu excepția, eventual, a întâlnirilor comisiilor de selecție și de contestații.
* **Dosarele de candidatură ale personalului didactic se transmit în format electronic, folosind formularul alăturat:** [**https://forms.gle/DtKN7siAorLbHuVs5**](https://forms.gle/DtKN7siAorLbHuVs5)
* Fiecare dosar va primi un număr de înregistrare.
* **Candidații vor depune dosare de candidatură distincte în eventualitatea în care optează pentru mai multe tipuri de mobilitate. (UE/ NON-UE)**
* Selecția candidaților constă în analiza dosarelor acestora. Fiecare candidatură este evaluată și notată în baza criteriilor specifice tipului de mobilitate pentru care se face selecția. Candidații sunt ierarhizați în urma punctajelor obținute, în limita locurilor disponibile. În cazul în care există mai mulți candidați cu punctajul de concurs egal, departajarea se face în funcție de scrisoarea de motivație.
* Rezultatele selecției se comunică anonimizat, **pe site-ul Departamentului de Relații Internaționale** (<http://international.ulbsibiu.ro>). Acestea vor fi afișate pe următoarele categorii de liste:
* lista candidaților selectați pe locuri cu suport financiar Erasmus+ sau „zero grant”, repartizați în funcție de universitatea de destinație;
* lista candidaților în așteptare, care au obținut un punctaj general de concurs de minim 60 și care pot glisa după eventuala renunțare a candidaților selectați inițial;
* lista candidaților respinși.
* Eventualele contestații cu privire la procesul de selecție vor fi depuse, în format electronic, în termen de 24 de ore de la afișarea listelor cu rezultate și vor fi soluționate de comisia de contestații. Termenul de contestare va fi precizat odată cu afișarea listelor cu rezultatele selecției.
* Rezultatele finale ale selecției vor fi anunțate pe site-ul Departamentului de Relații Internaționale în termen de maxim 24 de ore de la încheierea perioadei de contestații.
* Candidații selectați sunt informați asupra faptului că nominalizarea către o anumită universitate nu garantează automat și obținerea invitației. În asemenea situații, participanții la mobilitate sunt contactați și ghidați de Serviciul E+ în vederea găsirii unei alternative.
* Regulamentul Erasmus+ poate fi consultat la următorul link: <https://senat.ulbsibiu.ro/wp-content/uploads/260123/7_Regulament%20mobilitati%20Erasmus_Senat_ianuarie2023.pdf>

**TERMENUL DE REALIZARE A MOBILITĂȚILOR ESTE 31 DECEMBRIE 2025![[1]](#footnote-1)**

**BAREME APLICABILE PENTRU MOBILITĂȚILE ERASMUS+ CU ȚĂRI TERȚE CARE NU SUNT ASOCIATE LA PROGRAM (NON-UE)**

În conformitate cu regulile ***Programului Erasmus+ țări terțe care nu sunt asociate la Program (non-UE),*** granturile sunt fixate în funcție de țara de destinație (pentru o mobilitate care durează până la 14 zile inclusiv) astfel:

Text

Description automatically generated with medium confidence

* Pentru costurile de **transport** se vor utiliza următoarele rate:

**Table

Description automatically generated**

**SELECŢIA Personalului ULBS pentru mobilități de predare (STA)**

* Personalul eligibil pentru obținerea unei mobilități Erasmus+ de predare (STA) cuprinde toate cadrele didactice angajate cu normă întreagă și cadrele didactice asociate ale ULBS, cu condiția ca acestea să aibă o relație contractuală de natură didactică cu ULBS atât în momentul selecției, cât și pe parcursul efectuării mobilității. **De asemenea, doctoranzii care desfășoară activitate didactică au posibilitatea de a efectua mobilități de predare (STA), cazuri în care organizarea acestor mobilități se va desfășura conform criteriilor de eligibilitate și modalităților descrise mai jos.**

Se acordă prioritate cadrelor didactice care aplică pentru prima dată în cadrul programului Erasmus+, precum și acelor mobilități care contribuie la consolidarea și extinderea legăturilor între catedre și facultăți și care vor pregăti noi proiecte de cooperare (prin punctajul suplimentar acordat conform fișei de evaluare din *Anexa 16* la Regulament).

***Criterii de eligibilitate***

* cadru didactic cu normă întreagă sau asociat al ULBS (pe baza unui raport contractual);
* certificat / atestat de limbă străină, emis de instituții autorizate cu nivel minim B2[[2]](#footnote-2).

În vederea participării la procesul de selecție, aplicanții transmit online la Serviciul Erasmus+ un dosar ce conține:

● **formular de eligibilitate și de înscriere** a personalului ULBS pentru o mobilitate de predare (Anexa 15);

● **curriculum vitae - tehnoredactat în limba engleză;**

● **scrisoare de intenție - tehnoredactată în limba engleză**;

● **draft - acord de predare** (staff mobility for teaching - STA);

* **certificat / atestat de limbă străină, emis de instituții autorizate cu nivel minim B2;**

● **diplome relevante și certificate profesionale (opțional).**

**CALENDARUL PROCESULUI DE SELECȚIE**

**Etapa I:** **28 octombrie – 10 noiembrie 2024**– transmiterea electronică a dosarelor de candidatură la Serviciul Erasmus+

\* Data limită înscrieri pentru testarea lingvistică: **27 octombrie 2024**. Înscrierile se fac la următorul link: <https://forms.gle/9c2WGQavua127Dn1A>

\* Data susținerii testării lingvistice: **29 octombrie**, **ora 13:00**, la sediul Facultății de Litere și Arte.

**Etapa II:** **11 – 18 noiembrie 2024**- evaluarea dosarelor, întocmirea procesului-verbal și afișarea rezultatelor selecției

**Etapa III: 19 noiembrie 2024** - depunerea contestațiilor

**Etapa IV:**  **21 noiembrie 2024** - afişarea rezultatelor după soluționarea contestaţiilor în termenul legal.

Atașăm la prezenta adresă următoarele documente:

**1. Formular de eligibilitate și de înscriere a personalului ULBS pentru o mobilitate de predare (Anexa 15)**

**2. Teaching Mobility Programme**

**3. Situaţia centralizată a acordurilor bilaterale şi locurile disponibile – Erasmus+**

Vă rugăm să respectaţi cerinţele prezentei adrese, datele de depunere a documentelor şi să utilizaţi formularele standardizate din Anexe.

**Prof.univ.dr. Andrei TERIAN - DAN, Lector univ. dr. Anca SIMS,**

**Coordonator instituţional Erasmus+ Șef Serviciu Erasmus+**

1. În cazul instituțiilor marcate cu asterisc (prevăzute în anexă): termenul de realizare a mobilităților este 1 iulie 2025. [↑](#footnote-ref-1)
2. Pentru personalul care nu deține un atestat de limbă străină de nivel minim B2, testarea lingvistică va avea loc în data de 29 octombrie 2024 la sediul Facultății de Litere și Arte. [↑](#footnote-ref-2)